সবাই তাকে সমীহ করে চলে। হঠাৎ একদিন পত্রিকায় এলো, তার বাড়িতে দুর্ঘটনা ঘটেছে। ভদ্রলোকের বাড়ির দরজার সামনে একজন ভিক্ষুক গিয়েছিল, একবারের জায়গায় দুইবার ভিক্ষা চাইতেই, দারোয়ান ভিক্ষুককে মেরে গেট থেকে দূরে ফেলে দিয়েছে। ইট-পাথরের ওপর পড়ে ভিক্ষুকের মাথা ফেটে যায়, রাস্তার লোকেরা ধরে তাকে হাসপাতালে নিয়ে যায়। ভদ্রলোকের বাড়ির সবাই প্রচার করল, মাথা ঘুরে পড়ে গিয়েছিল। চার. আমাদের দেশে টয়োটা ল্যান্ডক্রুজার বা প্রাডো ধরনের বড় গাড়িগুলো একনামেই পরিচিত। নতুন সুন্দর গাড়ি, ড্রাইভার খুব যতœ নিয়ে চালায়, ভদ্রলোক গাড়িতে ওঠার আগে একবার এবং নামার সময় আরেকবার ড্রাইভারকে তাগাদা দেন, গাড়ির গায়ে যেন কোনো আঁচড় না পড়ে। ড্রাইভার একদিন বলল, হাতে চোট পেয়েছি, স্টিয়ারিং ঘোরাতে কষ্ট হচ্ছে। দু’দিন বিশ্রাম দরকার। ভদ্রলোক বকা দিলেন, গালি দিলেন। বললেন, ওইসব ব্যথাট্যথা বুঝি না, ঠিকমতো গাড়ি চালাইবা। গাড়ি চলল, হালকা দুর্ঘটনা ঘটল এবং ভদ্রলোক রেগে গেলেন; ড্রাইভারকে একটা মোক্কা মারলেন।